
VENDIM

Nr. 322, datë 29.5.2024

PËR DISA NDRYSHIME DHE SHTESA NË VENDIMIN NR. 153, DATË 7.4.2000, TË KËSHILLIT TË MINISTRAVE, “PËR MIRATIMIN E RREGULLORES PËR ZBATIMIN E KODIT RRUGOR TË REPUBLIKËS SË SHQIPËRISË”, TË NDRYSHUAR

Në mbështetje të nenit 100 të Kushtetutës dhe të ligjit nr. 8378, datë 22.7.1998, “Kodi Rrugor i Republikës së Shqipërisë”, të ndryshuar, me propozimin e zëvendëskryeministrit dhe ministër i Infrastrukturës dhe Energjisë, Këshilli i Ministrave

VENDOSI:

Në rregulloren për zbatimin e Kodit Rrugor të Republikës së Shqipërisë, miratuar me vendimin nr. 153, datë 7.4.2000, të Këshillit të Ministrave, të ndryshuar, bëhen këto ndryshime dhe shtesa:

Neni 1

 Në nenin 232 bëhen ndryshimi dhe shtesa e mëposhtme:

1. Titulli i nenit ndryshohet dhe zëvendësohet me “Ndryshimi i karakteristikave konstruktive të mjeteve në qarkullim dhe azhurnimi i lejes së qarkullimit (neni 77 i Kodit Rrugor)”.

2. Pas pikës 1 shtohet pika 1/1, me këtë përmbajtje:

“1/1. Pala e interesuar merr miratimin përpara ndryshimit konstruktiv në DPSHTRR. DPSHTRR-ja, bazuar në rregulloren e saj, jep miratimin ose refuzimin e ndryshimit konstruktiv të kërkuar. Afati i vlefshmërisë së licencës është 1 (një) vit. Në rinovimin e dytë dhe më tej ky afat është 5 (pesë) vjet.”.

Neni 2

Në nenin 237 bëhen këto ndryshime dhe shtesa:

1. Titulli i nenit ndryshohet dhe zëvendësohet me: “Kushtet që duhet të plotësojnë mjetet që hyjnë në Republikën e Shqipërisë për t’u regjistruar dhe pajisur me lejeqarkullimi, certifikatë të përshtatshmërisë teknike dhe dokument identifikimi (nenet 92, 93 dhe 96 të Kodit Rrugor).”.

2. Në pikën 1 bëhen këto ndryshime:

a) shkronja “a”, e ndarjes “A”, shfuqizohet.

b) në fund të ndarjeve “A”, shkronja “c”, dhe “B”, shkronja “b”, fjalët “... ose agjencia e shitjes, e ngarkuar prej tij ...” shfuqizohen.

3. Pas pikës 1 shtohet pika 1/1, me këtë përmbajtje:

“1/1. Karrelat dhe rimorkiot me masë maksimale të autorizuar deri në 750 kg pajisen nga organet e regjistrimit të Drejtorisë së Përgjithshme të Shërbimeve të Transportit Rrugor me dokument identifikimi. Dokumenti i identifikimit përmban të dhënat e përcaktuara në rregulloren e DPSHTRR-së.

Targa përsëritëse lëshohet për çdo automjet me kërkesë të palës së interesuar. Përdorimi i tyre bëhet sipas rregullores së DPSHTRR-së.”.

4. Pika 3, shfuqizohet.

Neni 3

Në nenin 240 bëhen ndryshimet e mëposhtme:

1. Pikat 1 dhe 2 ndryshohen, si më poshtë vijon: 

“1. Shenja e identifikimit të ciklomotorit është me sfond të bardhë dhe përmban sipas radhës karakterin alfabetik “C”, dy karaktere alfabetike, dhe tri karaktere numerike.

2. Forma dhe përmasat e shenjës së identifikimit të ciklomotorëve janë treguar në figurën III.3/1, të neni 246, të këtij vendimi.”.

2. Pika 3 shfuqizohet.

Neni 4

Neni 242 ndryshohet, si më poshtë vijon:

“Neni 242

Detyrime për mbajtësin e shenjës së identifikimit për ciklomotorë dhe certifikatës së përshtatshmërisë teknike

 (Neni 96 i Kodit Rrugor)

1. Në rast humbjeje, vjedhjeje ose shkatërrimi të shenjës së identifikimit (targës) së ciklomotorit, zotëruesi i saj duhet të denoncojë brenda 24 orëve në organet e policisë, të cilët lëshojnë vërtetimin për këtë denoncim. Me kërkesë të personit, ai mund të pajiset me shenjë identifikimi tjetër.

Kur shenja e identifikimit është e dëmtuar, lëshimi i shenjës së re bëhet me dorëzimin e asaj të dëmtuar.

2. Në rast humbjeje, vjedhjeje ose shkatërrimi të certifikatës së përshtatshmërisë teknike, zotëruesi i saj duhet të denoncojë brenda 24 orëve në organet e policisë, të cilët lëshojnë vërtetimin për këtë denoncim. Me kërkesë të personit, ai pajiset me certifikatë përshtatshmërie të re. 
Kur certifikata e përshtatshmërisë teknike është e dëmtuar, lëshimi i certifikatës së re bëhet me dorëzimin e asaj të dëmtuar.”.

Neni 5

Në nenin 242/a bëhen shtesat dhe ndryshimet e mëposhtme:

1. Pas pikës 3 shtohet pika 3/1, me këtë përmbajtje: 

“3/1. Drejtoria e Përgjithshme e Shërbimeve të Transportit Rrugor përcakton me rregullore sasinë e targave provë që mund t’i jepen subjektit. Gjithashtu, DPSHTRR-ja përcakton modelet e autorizimit për qarkullimin provë dhe librin e lëvizjes me targë provë.”.

2. Pikat 7 dhe 8 ndryshohen, si më poshtë vijon:

“7. Autorizimi rinovohet me kërkesë të subjektit.

Në rast humbjeje, vjedhjeje ose shkatërrimi të autorizimit apo librit të lëvizjes (të vlefshëm), përfaqësuesi i subjektit duhet të denoncojë brenda 24 orëve në organet e policisë, të cilët lëshojnë vërtetimin për këtë denoncim. Me kërkesë të subjektit, ai pajiset me autorizim apo libër lëvizjeje (dublikatë ose të ri).

Në rast humbjeje, vjedhjeje ose shkatërrimi të targës provë, përfaqësuesi i subjektit duhet të denoncojë brenda 24 orëve në organet e policisë të cilët lëshojnë vërtetimin për këtë denoncim. Me kërkesë të subjektit, ai pajiset me targë provë tjetër.

Kur targa është e dëmtuar, lëshimi i targës së re bëhet me dorëzimin e asaj të dëmtuar.

8. Kur organi, që konstaton shkeljen për herë të tretë, siç parashikohet në pikën 3, të nenit 97, të Kodit Rrugor, autorizimin, librin e lëvizjes dhe targën provë i dërgon në Drejtorinë e Përgjithshme të Shërbimeve të Transportit Rrugor, e cila shfuqizon autorizimin.”.

Neni 6

Pika 1, e nenit 243, shfuqizohet.

Neni 7

Shkronja “a”, e pikës 2, të nenit 244, ndryshohet, si më poshtë vijon: 

“a) ato që përmbajnë të dhënat e regjistrimit të mjeteve tërheqëse, me të cilat duhet të pajisen nga mbrapa karrelat dhe rimorkiot deri në 750 kg, gjatë qarkullimit, në përputhje me pikën 4, të nenit 99, të Kodit Rrugor;”.

Neni 8

Në pikën 1, të nenit 246, bëhen këto ndryshime dhe shtesa:

1. Në shkronjën “c” bëhen këto ndryshime:

a) Paragrafi i tretë ndryshohet, si më poshtë vijon:

“formati 305 x 153 mm, figura III.4/3.”.

b) Paragrafi i katërt ndryshohet, si më poshtë vijon:

“formati 360 x 100 mm, figura III.4/4.”. 

c) Fjalia e dytë, e paragrafit të pestë, hiqet.

2. Pas shkronjës “c” shtohet shkronja “d”, me këtë përmbajtje:

“d) Targat e regjistrimit për mjetet rrugore të veçanta përcaktohen në marrëveshje midis ministrit përgjegjës për transportin dhe ministrave përkatës”.

Neni 9

Pas shkronjës “l”, të pikës 1, të nenit 248, shtohet shkronja “m”, me këtë përmbajtje:

“m) targat e mjeteve të shërbimit të konsujve të nderit: sfondi i bardhë, shkronjat dhe numrat e gjelbër, shenja dalluese HCC (figurat: III.4/1.r; III.4/2.r; III.4/3.r; III.4/4.r).”.

Neni 10

Në nenin 249 bëhen shtesa dhe ndryshimi i mëposhtëm:

1. Në fund të pikës 2 shtohet fjalia, me këtë përmbajtje:

“Përjashtim bëjnë targat e personalizuara.”.

2. Pika 3 ndryshohet, si më poshtë vijon:

“3. Kur targa është e dëmtuar dhe elementet përbërëse të saj janë të dallueshme, lejohet të riprodhohet kur bëhet dorëzimi i saj pranë zyrës përkatëse të Drejtorisë së Përgjithshme të Shërbimeve të Transportit Rrugor.”.

Neni 11

Në nenin 291 bëhen shtesa dhe ndryshimi i mëposhtëm:

1. Në fund të pikës 2 shtohet fjalia, me këtë përmbajtje: 

“Certifikatat mjekësore mund të lëshohen dhe përmes ndërveprimit të sistemeve informatike të përshtatshme.”.

2. Pika 3 ndryshohet, si më poshtë vijon:

“3. Për pikat 6, shkronjat “b” deri në “dh”, të nenit 117, dhe paragrafit të dytë, të pikës 1, të nenit 124, të Kodit Rrugor, drejtuesi paraqet, kur i kërkohet nga organi kontrollues, një dëshmi të aftësisë psikofizike për kërkesat fizike dhe psikike për kategoritë e lejedrejtimit që zotëron, pas një vizite të specializuar mjekësore për çdo rast jo më shumë se 1 vit, sipas mënyrave të përcaktuara në aktet në zbatim, e cila është në përputhje me modelin IV.1, që është pjesë përbërëse e rregullores. Dëshmitë e aftësisë psikofizike mund të lëshohen përmes ndërveprimit të sistemeve informatike të përshtatshme.”.

Neni 12

Pas fjalisë së parë, të pikës 2, të nenit 302, shtohet fjalia, me këtë përmbajtje:

“Certifikatat mjekësore mund të lëshohen dhe përmes ndërveprimit të sistemeve informatike të përshtatshme.”.

Neni 13

Në fund të pikës 2, të nenit 309, shtohet fjalia, me këtë përmbajtje:

“Certifikatat mjekësore mund të lëshohen dhe përmes ndërveprimit të sistemeve informatike të përshtatshme.”.

Neni 14

Në nenin 309/1 bëhen ndryshimi dhe shtesa, si më poshtë vijon:

1. Titulli i nenit ndryshohet dhe zëvendësohet me “Kufizime për drejtuesit e mjeteve rrugore (neni 117/1 i Kodit Rrugor)”.

2. Pas pikës 3 shtohet pika 4, me këtë përmbajtje:

“4. Mbajtësve të lejeve të drejtimit të kategorisë B, në dy vitet e para të lëshimit, nuk u lejohet të drejtojnë mjete motorike me fuqi specifike, referuar masës bosh të mjetit, më të madhe se 55 kw/tonë, dhe për makinat hibride elektrike ose plug-in, kufiri specifik i fuqisë është 65 kw/tonë, duke përfshirë peshën e baterisë. 

Në lejen e qarkullimit të motomjeteve që kanë kufizime për përdorimin e tyre, sipas pikës 1, të nenit 117/1, të Kodit Rrugor, në rubrikën “Shënime” vihet fjalia: “Neni 117/1 i K.Rr.”.

Në lejen e qarkullimit të automjeteve që kanë kufizime për përdorimin e tyre, sipas pikës 1/1, të nenit 117/1, të Kodit Rrugor, në rubrikën “Shënime” vihet raporti i fuqisë specifike (kw/tonë) dhe fjalia: “Neni 117/1 i K.Rr.”.”.

Neni 15

Në nenin 311 bëhen ndryshimet e mëposhtme:

1. Në pikën 2 bëhen këto ndryshime:

a) shkronja “b” shfuqizohet.

b) shkronja “c” ndryshohet, si më poshtë vijon:

“c) certifikatë mjekësore e kandidatit, që vërteton aftësinë shëndetësore për të drejtuar mjetin rrugor të kategorisë përkatëse, të lëshuar jo më përpara se gjashtë muaj nga data e paraqitjes së kërkesës për t’u regjistruar në autoshkollë. Certifikatat mjekësore mund të lëshohen dhe përmes ndërveprimit të sistemeve informatike të përshtatshme;”.

2. Në pikat 3 dhe 4, togfjalëshi “...10 (dhjetë) ditë...” zëvendësohet me “...5 (pesë) ditë...”.

Neni 16

Në nenin 312/1 bëhen ndryshimet e mëposhtme:

1. Në pikat 2, 3, 3/1, 4 dhe 5, fjala “teorik” hiqet. 

2. Në fund të pikës 8 shtohen fjalët “...në testin e teorisë dhe fiton vlerësimin e praktikës.”.

3. Në pikën 9, fjalët “...pas hyrjes në fuqi të ligjit nr. 175/2014...” hiqen.

Neni 17

Në nenin 313 shtohen pikat 17, 18, 19, 20, 21, 22 dhe 23, me këtë përmbajtje:

“17. Autoshkolla nuk mund të programojë më shumë se 6 (gjashtë) orë mësimi të teorisë për një mësues teorie dhe 8 (tetë) orë mësimi të praktikës në ditë për një instruktor praktike.

18. Për rastet kur përgatitja e kandidatit bëhet në autoshkollë, juridiksioni i aktivitetit të së cilës nuk është i njëjtë me vendbanimin, dosja e lejes së drejtimit dërgohet në DRSHTRR-në, ku ka vendbanimin aplikuesi, pas përfundimit të përgatitjes dhe marrjes së testimit. 

Pagesa e transferimit të dosjes bëhet nga kandidati përpara pajisjes me lejedrejtimi.

19. Strukturat e DRSHTRR-së të marrin në prova teorike dhe praktike çdo kandidat që ka kryer ciklin e plotë të përgatitjes teorike e praktike, ka dorëzuar dokumentacionin e plotë dhe ka paguar tarifat e shërbimit. Pas përfundimit të provave, komisioni plotëson dokumentet, sipas modelit të miratuar nga DPSHTRR-ja.

20. Mjetet rrugore, që përdoren gjatë përgatitjes praktike dhe provave për leje drejtimi, dhe certifikata të aftësisë profesionale përcaktohen në udhëzimin e ministrit përgjegjës për transportin. Mjetet me destinacion apo përdorim për autoshkollë duhet të plotësojnë kushtet teknike dhe të komoditetit. Shërbimi i kontrollit dhe i verifikimit të komoditetit kryhet pranë qendrave të kontrollit teknik.

21. Mësuesit e teorisë duhet të jenë të pajisur me dëshmi të aftësisë profesionale “mësues teorie”, e cila është e vlefshme si për përgatitjen e kandidatëve për lejedrejtimi, dëshmi dhe certifikata.

Instruktorët e praktikës duhet të jenë të pajisur me dëshmi të aftësisë profesionale për lejedrejtimi dhe kur përgatit kandidatë për dëshmi dhe certifikata duhet të ketë edhe certifikatën e aftësimit profesional (CAP) ose (DAP), në varësi të kandidatëve që përgatit. 
Dëshmitë e aftësisë profesionale për mësuesit e teorisë dhe instruktorët e praktikës të autoshkollave jepen nga strukturat e DPSHTRR-së, pas testimit përkatës. Përgatitja e tyre bëhet sipas programeve të përcaktuara në aktin nënligjor të miratuar nga ministri përgjegjës për transportin. 

Dëshmia e aftësisë profesionale e mësuesit të teorisë është pa afat. Lëshimi i dublikatit ose pajisja me dëshmi të re bëhet për rastet kur ajo dëmtohet, humbet ose kur zotëruesi i saj ndryshon vendbanimin.

Mësuesit e teorisë duhet të kryejnë kurse trajnimi periodik çdo 5 vjet. Mësuesi, që nuk respekton detyrimet periodike të trajnimit, nuk mund të përfshihet në personelin e një autoshkolle.

Kursi i trajnimit periodik për mësues teorie ka për objekt një ose më shumë nga temat e mëposhtme:

a) ruajtjen dhe përmirësimin e aftësive të përgjithshme të mësuesve;

b) ndryshimet rregullatore lidhur me sigurinë rrugore;

c) kërkime të reja në lidhje me fushën e sigurisë rrugore, në veçanti sjelljen e drejtuesve të rinj, duke përfshirë evoluimin e tendencave në shkaqet e aksidenteve;

ç) zhvillimet e reja në metodat e mësimdhënies dhe të të nxënit.

Dëshmia e aftësisë profesionale e instruktorit të praktikës lëshohet për një afat 5-vjeçar, me të drejtë rinovimi. Rinovimi bëhet nëse zotërohen aftësitë e kërkuara fizike e psikike të instruktorit dhe ndiqet kursi i trajnimit periodik.

Kursi i trajnimit periodik për instruktor të praktikës ka për objekt një ose më shumë nga temat e mëposhtme:

a) ruajtjen dhe përmirësimin e aftësive të përgjithshme të instruktorit të praktikës;

b) ndryshimet rregullatore lidhur me sigurinë rrugore;

c) kërkime të reja në lidhje me fushën e sigurisë rrugore, në veçanti sjelljen e drejtuesve të rinj, duke përfshirë ndryshimin e tendencave në shkaqet e aksidenteve.

Të drejtën e pezullimit dhe anulimit të dëshmisë së aftësisë profesionale e ka organi, që e ka lëshuar atë. 

Dëshmia e aftësisë profesionale pezullohet me afat nga 1 (një) deri në 3 (tre) muaj, kur mbajtësi i saj kryen shkelje të legjislacionit rrugor.

Anulimi bëhet kur kryhet shkelje e përsëritur e legjislacionit rrugor, shkelje të rënda të etikës dhe sjelljes gjatë ushtrimit të profesionit, kur nuk ndiqet kursi i trajnimit periodik, si dhe kur hiqet kategoria e lejedrejtimit.

DPSHTRR-ja pajis me autorizim të veçantë instruktorin e praktikës për përgatitjen e kandidatëve të autoshkollës në të cilën ai është i punësuar. Në asnjë rast instruktori i praktikës nuk mund të përgatisë kandidatë, të cilët nuk i përkasin autoshkollës së autorizuar.

22. Kur mjeti rrugor mësimor drejtohet nga një kandidat, në të lejohet të hipë edhe një kandidat tjetër përveç instruktorit, ndërsa kur mjeti rrugor është autobus, me të cilin përgatiten persona që do të pajisjen me lejedrejtimi të kategorive D1 dhe D, mund të udhëtojnë vetëm pjesëtarët e të njëjtit grup, por jo më shumë se 8 (tetë) persona.

23. Përgatitja praktike e kandidatëve bëhet sipas udhëzimit të ministrit përgjegjës për transportin.”.

Neni 18
 

Në pikën 1, të shtojcës X, të përmendur në nenin 245, bëhen ndryshimet dhe shtesat e mëposhtme:

1. Në shkronjën “o”, togfjalëshi “... figurat III.4/1.n, III.4/2.n, III.4/5.n ...” zëvendësohet me “... figurat III.4/1.p, III.4/2.p, III.4/5.p ...”.

2. Në shkronjën “p”, togfjalëshi “... figura III.3.n ...” zëvendësohet me “... figura III.3.p ...”.

3. Në shkronjën “q”, togfjalëshi “... figura III.3/1.n ...” zëvendësohet me “... figura III.3/1.p ...”.

 4. Pas shkronjës “q” shtohet shkronja “r”, me këtë përmbajtje:

“r) targat e mjeteve të shërbimit të konsujve të nderit, sipas radhës, stema zyrtare, tri karaktere alfabetike (HCC) dhe 4 numra (figurat III.4/1.r; III.4/2.r; III.4/3.r; III.4/4.r).”.

 

Neni 19

Lidhja nr. 1, “Tabela e pikëve për shkeljet e normave të sjelljes”, që përmendet në pikën 1, të nenit 312/1, zëvendësohet me lidhjen nr. 1, që i bashkëlidhet këtij vendimi.

Neni 20

Në fund të rregullores shtohen: figura III.4/1.n, neni 248; figura III.4/2.n, neni 248; figura III.4/5.n, neni 248; figura III.3/1.n, neni 248; figura III.4/1.p, neni 248; figura III.4/2.p, neni 248; figura III.4/5.p, neni 248; figura III.3/p, neni 248; figura III.3/1.p, neni 248; figura III.4/1.r, neni 248; figura III.4/2.r, neni 248; figura III.4/3.r, neni 248; figura III.4/4.r, neni 248, që i bashkëlidhen këtij vendimi dhe janë pjesë përbërëse të tij.

Neni 21
 

Në përmbajtje të procesverbalit të konstatimit të shkeljes, sipas modeleve VI.1 dhe VI.2, të përmendura në pikat 4 dhe 5, të nenit 349, fjalitë “Likuidimi i gjobës duhet bërë brenda 5 ditëve nga data që vendimi merr formë të prerë. Pas kalimit të këtij afati për çdo ditë vonesë paguhet 2% kamatë” zëvendësohen me “Kur pagesa bëhet brenda 15 ditëve, pasi vendimi merr formë të prerë, gjoba ulet me 50% të vlerës. Pas kalimit të këtij afati, për çdo ditë vonesë, paguhet 2 për qind kamatë deri në një muaj.”.

Ky vendim hyn në fuqi pas botimit në Fletoren Zyrtare.

KRYEMINISTËR
Edi Rama

Lidhja nr. 1
	KODI RRUGOR
	SASIA E PIKËVE QË DO TË HIQEN

	NENI
	PIKA
	PËR HERËN E PARË
	PËR PËRSËRITJE TË SË NJËJTËS SHKELJE 

	7
	12
	 6 (gjashtë)
	 9 (nëntë)

	 140
	9
	 6 (gjashte)
	 8 (tetë)

	
	
	 9 (nëntë) për drejtues që zotëron lejedrejtimi më pak se 3 vjet
	 12 (dymbëdhjetë) për drejtues që zotëron lejedrejtimi më pak se 3 vjet

	140
	9/1
	 10 (dhjetë)
	 14 (katërmbëdhjetë)

	141
	10
	 10 (dhjetë)
	 15 (pesëmbëdhjetë)

	143
	2
	
	Brenda 1 viti
	5 (pesë)

	143
	3
	
	Brenda 1 viti
	7 (shtatë)

	143
	4
	
	Brenda 1 viti
	7 (shtatë)

	143
	5
	
	Brenda 1 viti
	7 (shtatë)

	143
	6
	
	Brenda 1 viti
	9 (nëntë)

	143
	7
	
	Brenda 1 viti
	6 (gjashtë)

	143
	8
	
	Brenda 1 viti
	6 (gjashtë)

	143
	11
	 5 (pesë)
	Brenda 1 viti
	 8 (tetë)

	143
	12
	 8 (tetë)
	Brenda 1 viti
	12 (dymbëdhjetë)

	144
	4
	
	3 herë brenda 2 vjetësh 
	10 (dhjetë)

	145
	1
	
	Brenda 1 viti
	8 (tetë)

	145
	2
	
	Brenda 1 viti
	8 (tetë)

	145
	3/a
	
	Brenda 1 viti
	8 (tetë)

	145
	3/b
	
	Brenda 1 viti
	8 (tetë)

	145
	3/c
	
	Brenda 1 viti
	8 (tetë)

	145
	3/d
	
	Brenda 1 viti
	8 (tetë)

	145
	4
	
	Brenda 1 viti
	8 (tetë)

	146
	9
	
	Brenda 2 vjetësh
	10 (dhjetë)

	146
	10
	
	Brenda 2 vjetësh
	7 (shtatë)

	146
	11
	
	Brenda 2 vjetësh
	7 (shtatë)

	146
	12
	
	Brenda 2 vjetësh
	7 (shtatë)

	146
	13
	
	Brenda 2 vjetësh
	7 (shtatë)

	146
	14
	
	Brenda 2 vjetësh
	8 (tetë)

	146
	17
	 8 (tetë)
	
	

	155
	8
	 5 (pesë)
	Brenda 3 vjetësh
	6 (gjashtë)

	166
	8
	 12 (dymbëdhjetë)
	
	

	170
	1
	 6 (gjashtë)
	
	

	170
	8
	 10 (dhjetë)
	
	

	171
	2
	4 (katër)
	
	

	171
	4
	 10 (dhjetë)
	
	

	174
	1/a
	 15 (pesëmbëdhjetë)
	
	

	174
	1/c
	 10 (dhjetë)
	
	

	174
	1/d
	 10 (dhjetë)
	
	

	175
	3
	 15 (pesëmbëdhjetë)
	
	

	175
	4
	 15 (pesëmbëdhjetë)
	
	

	177
	2
	 6 (gjashtë)
	
	

	184
	2/a 
	4 (katër)
	
	

	184
	2/a
	 8 (tetë)
	
	

	184
	2/b
	10 (dhjetë)
	
	

	184
	2/c, ç
	15 (pesëmbëdhjetë)
	
	

	184
	10
	 15 (pesëmbëdhjetë)
	
	

	185
	1
	15 (pesëmbëdhjetë)
	
	

	185
	2
	 15 (pesëmbëdhjetë)
	
	

	187
	6
	15 (pesëmbëdhjetë)
	
	

	187
	7
	 15 (pesëmbëdhjetë) 
	
	

	187
	8
	 15 (pesëmbëdhjetë) 
	
	

	190
	1
	 12 (dymbëdhjetë)
	
	

	190
	2
	12 (dymbëdhjetë)
	
	

	190
	4
	 12 (dymbëdhjetë)
	
	

	190
	5
	5 (pesë)

Figura I 4/1.0, neni 248

Figura I11. 4/5.n, neni 248

Figura II1. 4/1.p, neni 248

Figura III. 4/5.p, neni 248

Figura III. 3/1.p, neni 248

Figura I1L. 4/2.1, neni 248

Figura II1. 4/4.1, neni 248





